世界Cup:Evette Marie 大碼J奶美模
人有冇料到,毋須靠把口自吹自擂,只要喺適當時候露兩手,其他人係有眼睇得到!正如今期「世界Cup」主角Evette Marie,究竟身材有幾勁?只要睇吓佢啲艷照,就一清二楚。
豐乳肥臀
女人一旦波大籮又巨,何解會被人形容為「魔鬼身材」?好簡單啫,男人見到易起色心,女人見到又會有妒忌心,係咪好邪惡先!來自美國加州聖地牙哥嘅性感模特兒兼網紅Evette Marie,正正擁有一副魔鬼身材,單係心口嗰對美規J奶已經夠晒吸睛,加埋有個37吋嘅豪華臀,實在正到無倫!
雖然Evette Marie嘅身材勁正,但模特兒事業絕非一帆風順。翻查資料,喺2019年出道嘅佢,受制於肉感身形,一開始被歸類為「大碼模特兒」(Plus Size Model),問題係業界不乏人氣大碼模特兒,但呢類模特兒嘅市場相當有限,所以發展空間備受影響。為咗殺出一條血路,阿妹積極減肥,喺模界前輩指點下,成功令腰圍數字下降,吸引力大增!
全面吸金
自從走出「大碼模特兒」呢個框框,Evette Marie先後為多本男士雜誌拍攝大尺度寫真,眼見坊間反應理想,索性轉型為成人模特兒,更憑住一對爆乳,令人氣隨之急升!
除咗先後推出多部半裸寫真外,Evette Marie又喺互聯網開設社交帳號,不斷吸納粉絲,繼而獲得多個商業品牌垂青,負責網絡代言工作,又為多個專為爆乳女士製作內衣或泳衣嘅商戶,拍攝一系列廣告,吸金力遠勝從前!不過,對Evette Marie嚟講,最大得着在於成功收身之後,追求者以倍數增長,呢鋪真係事業愛情兩得意!
客觀評乳
Cup數:J
養眼度:★★★
噴血度:★★★★
評語:相對於日本寫真女優嘅J奶,Evette Marie呢對車頭燈確係大好多,襯埋露肉度極高嘅衣着,視覺效果更加震撼!
社交網站
唔介意拍攝大尺度寫真嘅Evette Marie,其OnlyFans帳號固然有大量誘人靚相,就連佢嘅社交平台都可以搵到唔少半裸寫真,足以令人睇到流晒鼻血。
Evette Marie
出生地:美國加州聖地牙哥
身高:165cm
三圍:38J-28-37
撰文:魂
本文連結 : https://orientaldaily.on.cc/content/男極圈/odn-20240413-0413_00290_001/世界Cup:Evette-Marie--大碼J奶美模